google/wiki40b huggingface dataset:
Anders Karitz

Liv

Karitz var sønn av en husmann (torpare) og ble tidlig foreldreløs. Likevel lyktes han med å skaffe seg en universitetsutdannelse. Han fikk doktorgraden i filosofi fra Lunds universitet i 1913 og ble dosent i teoretisk filosofi samme år. I 1933 ble han utnevnt til professor ved Universitetet i Uppsala.
Karitz er kjent for sine filosofihistoriske studier av den svenske filosofen Thomas Thorild. Han utarbeidet også en systematisk filosofi, hvor han forsøkte å forklare at den menneskelige tanken alltid tar utgangspunkt i motsetninger, slik som godt og ondt.
Karitz blir beskrevet som en original personlighet, som brukte all sin tid på forskningen. Han dannet ingen skole, men ble betraktet som sentrum i motstanden mot Uppsala-filosofene på 1930-tallet.
Grythyttan

Grythyttan er et tettsted i Hällefors kommune i Örebro län i landskapet Västmanland i Sverige. I 2010 hadde tettstedet 891 innbyggere.
Kapp Lengua de Vaca

Kapp Lengua de Vaca er ei halvøy på kysten av Coquimbo-regionen nær byen Coquimbo i Chile.
Kamskjell

Noen arter

Kamskjell-familien er inndelt i seks slekter, hvorav tre slekter inneholder de flest kjente artene. I våre farvann har vi kjente arter både i Chlamys-, Aequipecten- og Pecten slekten. Største forskjellen mellom disse slektene er skallformen og levesett på bunn. Chlamys og Aequipecten har to buede skalldeler, og de fleste artene i Pecten slekten har skålformet underside og flat overside. 
Det er 15 arter kamskjell i norske farvann. Følgende er de arter som ansees som kommersielt utnyttbar:
Stort kamskjell (Pecten maximus) er den største arten i norske farvann.Det kan bli over 20 år gammelt, og er blir vanligvis opptil 15-17 cm stort. Skjellet er asymmetrisk med en flat og en buet skalldel, der den flate skalldelen har oftest gulbrun bunnfarge og mørkere brunt mønster, mens den buete skalldelen er gulhvit. Utbredelsen er fra ytre Oslofjord til Vesterålen og lever fra om lag 5 til 60 meters dyp. Stort kamskjell er funksjonell hermafroditt. Dvs at samme individ produserer egg og sperm til samme tid.
Haneskjell (Chlamys islandica) er en subarktisk art som finnes nord for Lofoten og i farvannene rundt Jan Mayen, Bjørnøya og Svalbard. Skjellet har to buete skall som har et stort antall radiære tette ribber og asymmetriske ører. Skjellet er oransj av farge og kan bli opptil 10 cm stort. Det er festet på hard bunn som oftest med byssustråder. Haneskjell er særkjønnet. 
Harpeskjell (Aequipecten opercularis) finnes nordover til Lofoten. Disse skjellene har varierende farge (fra hvit til rødbrun). Skjellet har to buede skjelldeler, asymmetriske ører og 19-22 buede radiære ribber. De lever på diverse bløtbunnstyper og ligger vanligvis løst oppå sedimentet. Skjellet blir inntil 9 cm og 8-10 år gammelt. Harpeskjell er særkjønnet.
Urskjell (Chlamys varia) finnes langs kysten nord til Trondheimsfjorden. Ofte er den i grunt vann festet til stein. Urskjellet har to buede skalldeler og asymmetriske ører. Skallet har omtrentlig 25-35 tydelige ribber, og det kan bli inntil 6 cm. De har ulike farger og ofte godt begrod da de lever i grunt vann.
Søvnparalyse

Søvnparalyse, også kalt og søvnlammelse, er en tilstand med midlertidig, total eller delvis lammelse av kroppen (paralyse) rett etter at en person våkner eller er i ferd med å falle i søvn. Anfallet kan også medføre syns- og hørselshallusinasjoner.

Beskrivelse og forklaring

Fysiologisk er tilstanden nært beslektet med paralysen som oppstår som en naturlig del av REM-søvn, «paradoksal søvn» med raske øyebevegelser. Søvnparalyse oppstår når hjernen våkner fra en REM-tilstand, men kroppen fortsetter å være lammet. Dette fører til at personen er lys våken, men ute av stand til å røre seg. Personen kan også oppleve hallusinasjoner, både via syn, hørsel og berøring, samt fornemmelser og overbevisninger for eksempel om at noe ukjent er til stede i rommet.
Som oftest tolker pasienten søvnparalysen som et mareritt eller en drøm. Hallusinasjoner av uvirkelige gjenstander og skapninger i et ellers kjent soverom vil støtte denne antagelsen.
Søvnparalyse oppstår under REM-søvn for å unngå at kroppen manifesterer bevegelser som oppleves i en drøm, for eksempel å unngå at man rører på føttene hvis man drømmer om å løpe.
Mange mennesker som opplever søvnparalyse jevnlig lider også av narkolepsi, men forskning viser også at de fleste vil oppleve søvnparalyse en eller to ganger i løpet av livet.
Søvnparalysen kan vare fra noen sekunder til noen minutter, men man vil sjelden ha noe realistisk tidsopplevelse i denne tilstanden.

I folketroen

I gamle dager trodde enkelte at disse opplevelsene var virkelige. Det oppsto derfor myter om at hvis man ikke oppførte seg skikkelig, ville det komme et troll eller en heks for å straffe deg om natten. Særlig kjent er forestillingene om «å bli ridd av en mare» og mareritt. På grunn av paralysen føles kroppen gjerne tung, som om noen sitter på brystet eller ryggen, og det kan være vanskelig å puste.  
Søvnparalyse kan også være en årsak til opplevelser av å bli besøkt eller bortført av overnaturlige krefter, som romvesener og spøkelser.

Hypnagog og hypnopomp

Fremmedordet «hypnagogi» (hypnagogie , tysk Hypnagogie og engelsk hypnagogia) kan brukes om overgangen mellom våken tilstand og søvn. Adjektivet «hypnagog» betegner det som skjer når en person sovner eller døser. Hypnagoge hallusinasjoner (på fransk halucinations hypnagogiques) er hallusinasjoner som kan forekomme rett før en sovner. De er harmløse, men kan være skremmende.
På samme vis kan «hypnopompi» (på engelsk hypnopompia) brukes om tilstanden når en våkner opp. Hypnopompe hallusinasjoner er sansebedrag ved oppvåkning.
Betegnelsen «hypnagogi» skal stamme fra en atikkel av den franske kulturhistorikeren Alfred Maury (1817–1892) fra 1848. Begge betegnelsene ble videre kjent gjennom den engelske poeten Frederic William Henry Myers (1843–1901). 
Enkelte mener imidlertid at det er unødvendig å skille mellom innsovning og oppvåkning i denne sammenhengen, og bruker «hypnagog» om begge bevissthetstilstandene. Hypnagoge sansebedrag ble først beskrevet av Jules Baillarger (1809–1890) i Frankrike og Wilhelm Griesinger (1817–1869) i Tyskland omkring 1845.
Hasselbladsprisen

Hasselbladsprisen, egentlig Hasselbladstiftelsens internationella pris i fotografi, er en årlig pris som deles ut til en som har utført en «framstående fotografisk gjerning». Den deles ut av Erna och Victor Hasselblads stiftelse, en stiftelse som ble etablert etter Victor Hasselblads død. Prisen består av 500 000 kroner, et diplom og en gullmedalje.
August-revolusjonen

Bakgrunn

Den 9. mars 1945 startet Japan den andre kampanjen i Fransk Indokina, en storstilt invasjon som veltet Vichy-regimets kontroll over Indokina. Franske ledere og soldater ble arrestert, og japanerne gjeninnsatte Bảo Đại som keiser over et nikkedukke-regime i Vietnam. Den 30. april møtte lederen for Office of Strategic Services, major Archimedes Patti, Viet Minhs leder Hồ Chí Minh. Amerikanerne gav uttrykk for støtte og solidaritet til den vietnamesiske geriljaen, og forsynte dem med våpen og instruktører for å kjempe mot de japanske styrkene.

Revolusjonen

Den 14. august 1945 kapitulerte Japan til de allierte. I Indokina valgte imidlertid japanske ledere å utnytte situasjonen for å skape problemer for de allierte. I skarp strid mot kapitulasjonsavtalen, hjalp japanerne vietnamesiske nasjonalistgrupper, inkludert Viet Minh, i å ta over offentlige bygninger i flere forskjellige byer. Den 19. august tok Viet Minh makten i Hanoi, som senere skulle bli det selvstendige Vietnams hovedstad. Keiser Bảo Đại abdiserte til fordel for Viet Minh, og dermed falt regimet japanerne hadde lagt så mye arbeid ned i å innsette.
Samtidig som japanerne på mange måter gav indirekte støtte til Viet Minh, nektet japanske tropper i Thái Nguyên-provinsen å overgi seg. Dette førte til kamphandlinger mellom Japan og Viet Minh mellom den 20. og den 25. august. Ettersom disse kamphandlingene utspant seg seks dager etter krigen offisielt ble avsluttet, kan dette på mange måter ansees som en separat konflikt mellom Japan og den vietnamesiske selvstendighetsbevegelsen. Japanerne overgav seg til slutt den 26. august, og Viet Minh tok våpnene deres i besittelse. Ho Chi Minh proklamerte Vietnams selvstendighet den 2. september.
The Prestige (film)

Handling

Historien følger Robert Angier og Alfred Borden, to konkurrerende tryllekunstnere som opptrer på Fin de siècle i London på slutten av 1800-tallet. De er begge besatt av å skape den beste sceneillusjonen, noe som fører til en endeløs kamp. Det ender til slutt med tragisk utfall.

Popularitet og økonomi

The Prestige ble en moderat publikumsuksess. Den innbrakte $109,6 millioner på verdensbasis, hvorav $53 millioner i USA, $6,8 millioner i Storbritannia og $163 000 i Norge. I tillegg innbrakte den $46 millioner på DVD-salg i USA i 2007. Den havnet på 55-plass over de mest innbringende filmene på verdensbasis i 2006, og på 61-plass i USA.
Produksjonskostnadene var på ca $40 millioner.

Anmelderne

Den fikk blandet til god mottakelse av filmkritikerne, noe som gjenspeiles at den har fått 76 % på Rotten Tomatoes.
Bradwell kjernekraftverk

Bradwell kjernekraftverk var et kjernekraftverk i England som produserte elektrisk kraft. Det ligger på Dengiehalvøya, nær Bradwell-on-Sea ved utløpet til elven Blackwater i Essex. Byggingen av kraftverket startet i 1957 og anleggets i alt to reaktorer ble tatt i bruk i 1962. Reaktorene var i kommersiell drift frem til 2002. Til sammen hadde de to reaktorene en installert maksimal elektrisk effekt på rundt 242 MW.
Anlegget ligger på en tidligere flybaseområde fra andre verdenskrig. Området ble valgt med omhu, ettersom kraftverket kunne bruke vann fra Nordsjøen som kjølemiddel. I tillegg hadde landområdet rundt anlegget liten nytteverdi med tanke på jordbruk, og det lå langt fra nærmeste bosetning. Det planlegges å bygge nye kjernekraftanlegg i området rundt Bradwell.
Eurovision Young Musicians

Eurovision Young Musicians (norsk: Eurovisjonens konkurranse for unge musikere) er en musikkonkurranse for musikere under 19 år som har blitt arrangert av Den europeiske kringkastingsunionen (EBU) siden 1982. Den regnes som en av de viktigste musikkonkurransene i verden. I motsetning til Eurovision Song Contest utpeker en internasjonalt sammensatt fagjury vinnerne.
Den fjernsynsoverførte finalen arrangeres hvert annet år.
Vannbåren varme

Vannbåren varme er oppvarmingsystemer (eller kjølesystemer) som bruker vann som energibærer, også kalt varmebærer. Begrepet blir mest brukt til å omtale oppvarmingsmetode i bygninger, med vannbåren gulvvarme, radiatorer eller viftekonvektorer. Vannbåren varme kan og benyttes til oppvarming av gater og uteareal for snø- og isfjerning, da iblandet frostvæske.
I bygninger blir rør lagt inn i bygningskonstruksjonen, deretter varmes vann opp av en varmekilde for så å sirkulere i rørsystemet. Eksempler på varmekilder er varmepumpeløsninger, fjernvarme, solcellepaneler, elektrisitet, olje, pellets. Varmekilder kan også kombineres. Vannbårne gulvvarmesystem og vannbårne radiatorrørsystem er de vanligste metodene for bruk av vannbåren varme.
På grunn av den store termiske massen, kan vannbårne gulvvarmesystemer og elektriske varmekabler nedstøpt i betong ha dårligere reguleringsegenskaper, sammenliknet med direkte elektrisk oppvarming (eks panelovner), radiator og viftekonvektorer. Dette kan imidlertid kompenseres ved at vanntemperaturen reguleres i forhold til utetemperatur, også kalt klimakompensert regulering. Det benyttes mange ulike løsninger for vannbåren gulvvarme. Mange av disse har liten termisk masse, og dermed tilsvarende gode reguleringsegenskaper.
Byluftlisten

Byluftlisten er en lokalpolitisk organisasjon, som ved kommune- og fylkestingsvalget 2011 stiller lister til Hordaland fylkesting og Bergen bystyre. Organisasjonen, som blei etablert i 2010, har som formål «få slutt på den helseskadelige byluften i Bergen med en gang og for all fremtid». 
Partiprogrammet omfatter i hovedsak tiltak for å bedre forurensingssituasjonen i byen, blant annet ved å begrense veitrafikk, skipstrafikk og vedfyring. Også i andre saker forsøker programmet å knytte an til byluftspørsmålet, enten det gjelder byplanspørsmål, skole- og helsepolitikk eller næringspolitikk. Byluftlisten ønsker seg størst mulig politisk innflytelse, og eventuelle innvalgte representanter vil derfor støtte den byråds- eller fylkestingskoalisjonen som vil føre den beste byluftspolitikken, uavhengig av politisk fløy. 
Toppkandidater er Frøy Gudbrandsen på Hordaland-lista og Endre Meyer Tvinnereim på Bergen-lista.

Valgresultat 2011

Byluftlisten fikk 1435 stemmer (1,1 % av stemmene) ved kommunestyrevalget i Bergen i 2011 og ett mandat i bystyret (Endre Tvinnereim). Ved fylkestingsvalget i Hordaland fikk partiet 1436 stemmer (0,6 % av stemmene) og ingen mandater i fylkestinget.
NM i mangekamp 2013

NM i mangekamp 2013 var en del av NM i friidrett 2013, og ble arrangert som et eget mesterskap på Bislett stadion i Oslo, 19. og 20. mai 2013 av IL i BUL.  
Det ble konkurrert i tikamp for menn og sjukamp for kvinner.
Abraximorpha

Utseende

Bredvingede smygere. Vingene er hvite med brune flekker og brune ytterkanter. Kroppen er gjerne delvis kledt med gule hår.

Levevis

I alle fall én av artene har larver som lever på planter i bjørnebærslekta (Rubus, rosefamilien).

Utbredelse

Slekten er utbredt i Øst-Asia.
Black Ball Line

Black Ball Line var et passasjerrederi grunnlagt av en gruppe kvekere, New York-kjøpmenn ledet av Jeremias Thompson og omfattet Isaac Wright med sønnen, William, videre Francis Thompson og Benjamin Marshall. Alle var kvekere bortsett fra Marshall. Rederiet hadde opprinnelig fire frakteskip i flåten, «Amity», «Courier», «Stillehavet» og «James Monroe», som gikk i trafikk mellom Liverpool, England og New York. Denne første trans-atlantiske ruten ble grunnlagt i 1817, og gikk i om lag 60 år. Rederiet tok navnet fra selskapets flagg, en svart ball på rød bakgrunn.
I 1851 opprettet James Baines & Co. i Liverpool et rederi med samme navn og flagg som New York-selskapet, til tross for originalselskapets protester. Over mer enn tyve år var det derfor to «Black Ball-linjer» under forskjellig eierskap som opererte i direkte konkurranse på den transatlantiske fraktfarten. James Baines & Co. hadde også skip som gikk mellom Liverpool og Australia, inkludert berømte clipper-skuter som «Champion of the Seas», «James Baines», «Lightning», «Indian Queen», «Marco Polo» og «Sovereign of the Seas».
Black Ball Line er nevnt i flere shanties, slik som Blow the Man Down, Homeward Bound, Bullgine Run, New York Girls, og Hurrah for the Black Ball Line.
Ibrahim Afellay

Tidlige år

Afellay startet fotballkarrieren i amatørlaget USV Elinkwijk i Utrecht. Afellays offisielle debut for PSV var 4. februar 2004 i en cup kamp mot NAC Breda i en alder av 17 år. Hans første seriekamp for PSV var den 14. februar, mot FC Twente. I sesongen 2003/2004 spilte han 3 offisielle kamper. I sesongen 2004/2005 spilte han i 7 kamper.

Gjennombruddet

I sesongen 2005/2006 spilte Afellay de fire første kampene fra start på grunn av fravær fra DaMarcus Beasley og Mika Väyrynen.
Den 13. september fikk Afellay sin UEFA Champions League-debut, i en kamp mot tyske Schalke 04. PSV vant 1-0. Den 8. oktober tok Nederlands trener Marco van Basten Affelay inn på A-landslaget i kampene mot Tsjekkia og Makedonia, men han spilte ikke i noen av kampene.
I sesongen 2005/2006, etter salg av viktige spillere som midtbanespillerne Mark van Bommel og Johann Vogel, spilte Afellay regelmessig på PSV. Han spilte 23 seriekamper, og scoret 2 mål den sesongen. Tallet kunne vært enda høyere hvis ikke Afellay hadde slitt med småskader gjennom hele sesongen.
I 2011 ble han solg til FC Barcelona.

Landslaget

Ettersom både den marokkanske landslagstreneren og den nederlandske landslagstreneren ville ha Afellay, fikk Afellay et stort dilemma. Han valgte til slutt det nederlandske laget, selv om det var der det var størst konkurranse om midtbaneplassene. Han spilte sin første kamp for Nederland i en kvalifiserings kamp til EM i fotball 2008 mot Slovenia den 28. mars 2007. Affelay var med laget til EM, og var nær scoring mot Italia.
John Panonetsa Mangudya

Utdanning og yrkeserfaring

Mangudya har en B.Sc og M.Sc innen samfunnsøkonomi fra Universitetet i Zimbabwe. I tillegg har han en Ph.D innen økonomi og ledelse (Business Administration) fra Washington International University.
Han har 27 års erfaring fra banknæringen før han ble sentralbanksjef. Han begynte første gang å jobbe i Zimbabwes sentralbank i 1986, som økonom, og jobbet der i 10 år fram til 1996. Etter dette jobbet han fra 1996 til 1999 i African Export-Import Bank (Afreximbank), der han var regionalansvarlig for sørlige Afrika. I 2000 begynte han i sentralbanken, de første fire årene som leder for avdelingen international banking. Han ledet corporate and merchant banking fra 2004 til 2006, og var administrerende direktør for sentralbanken fra 2006 til 2012. Etter dette var han Group chief executive officer fram til mars 2014. Han har også vært president i Bankers' Association of Zimbabwe.
Den 1. mai 2014 overtok han som sentralbanksjef for Zimbabwes sentralbank.
Samwel Mushai Kimani

Bakgrunn

Kimani er synshemmet, og begynte med friidrett i 2006. Han har hatt James Boit som ledsager siden 2010.
Universitetet i Balkh

Universitetet i Balkh (persisk:دانشگاه بلخ) ligger i Mazar-e Sharif, hovedstaden i Balkh-provinsen, i det nordlige Afghanistan. Universitetet ble etablert i 1986 og har om lag 4000 studenter. Det er det nest største universitetet i Afghanistan etter Universitetet i Kabul. Blant fakultetene er medisin, ingeniørvitenskap, økonomi, journalistikk, litteratur, juss og vitenskap.
Melittochlamys

Utseende

Små (3,5 -5 millimeter), brede, rundede, brunlige bladbiller, dekkvingene med en silkeaktig svart flekk. Oversiden er noe ujevn, matt og ru. Hodet er kort og bredt. Antennene er sagtakkede fra det tredje leddet og utover. Pronotum er forlenget bakover i midten slik at det blir nesten rombeformet sett ovenfra.

Levevis

Som de fleste andre bladbiller lever de på planter.

Utbredelse

Slekten er utbredt i Amerika, i alle fall fra Arizona til Argentina.
Linjeforeningen Delta

Linjeforeningen Delta er en studentforening for realfagsstudenter ved Norges teknisk-naturvitenskapelige universitet som studerer bachelor i matematikk eller statistikk, årstudium i matematikk eller bachelor i fysikk . Foreningen ble startet i 1974 av matematikkstudenter da realfagsstudiet holdt til
på Lade i Trondheim. Foreningen har kontorer ved inngangen til Realfagsbygget, sammen med flere linjeforeninger innen realfag.
Linjeforeningen Delta arrangerer faglige og sosiale arrangementer og er åpen for alle som studerer fysikk eller matematikk ved NTNU, og er derfor knyttet mot både NV- og IE-fakultetet ved universitetet.
De dødes båt

Handling

Kriminalforfatteren Kjell Nilsen ferierer på Kjølholmen i den sørlandske skjærgården. Bak en fasade av reker og solkrem gjærer det i sjalusi, misunnelse og hat, og før femti sider er gått, finner man kosmetikkdronningen Malin Meller død i sin egen seng, druknet, bak en låst dør. Sporene peker mot en morder som ikke er av denne verden. Det lokale politiet står fast i etterforskningen, men den briljante privatdetektiven Oberon Qvist, som er blant sommergjestene, følger opp saken og holder hodet kaldt.

Tolkning

De dødes båt blir tolket som en hyllest til Bernhard Borge/André Bjerke der forfatteren kopierer sitt forbildes fortellerstil, spenningskurve og elementer fra hans to mest kjente romaner, De dødes tjern og Døde menn går i land.
Charles-Maurice de Talleyrand

Bakgrunn

Talleyrands foreldre overlot ham til en guvernante som lot ham ramle ned fra et skap, slik at han brakk en knokkel i foten. Denne skaden ville aldri leges. De eneste karrieremulighetene som ble ansett passende for menn av hans stand, var i hæren eller ved hoffet. Som halt var Talleyrand verken stridsdyktig eller i stand til å danse, så han skulle i stedet bli prest, og ble sendt til presteseminaret Saint-Sulpice i Paris.

Prest

Han avla sin teologiske eksamen ved Sorbonne i 1779 og ble straks etter presteviet. Allerede året deretter ble han den katolske kirkes representant ved det franske hoff. Men han følte bare motvilje mot Den katolske kirke. Talleyrand hadde ingen sans for autoriteter og ble en flittig samler av verker av opplysningstidens filosofer, og av ren pornografi, helst den som dreide seg om forbindelser mellom prester og nonner.
Hans første prebende var de som tilkom klosteret Saint-Denis' abbé. I 1780 ble han gjort til generalagent for den franske klerus.

Biskop

Talleyrand ble i 1788 biskop av Autun – for en geistlig av en slik stadsmessig bakgrunn var dette nokså sent. Hans personlige opphold i Autun varte bare i fire uker. For da ble han av det lokale presteskap valgt til delegert til den nettopp innkalte generalstendenes forsamling. Han ble således med i den franske nasjonalforsamlingen i 1789, men valgte raskt å ikke gjøre det i egenskap av kirkelig medlem, og gikk over til tredjestanden. Fra 26. august arbeidet han med erklæringen om menneskets og borgerens rettigheter.

Ekskommunisert, senere laisert

I 1791 avla han som første geistlige ed til den nye forfatningen, og ble derfor av pave Pius VI ekskommunisert. Langt senere, i 1802, ble han dessuten laisert, det vil si fratatt alle rettigheter han hadde som geistlig. 
Under terroren oppholdt Talleyrand seg i Amerika.

Utenriksminister for to regimer

Han kom tilbake og var utenriksminister fra 1797 til 1807 og støttet Napoleon ved statskuppet i 1799. Utenrikspolitisk avviste han imidlertid Napoleons erobringspolitikk. Napoleon betegnet ham som de la boue dans un bas de soie (= skitt i en silkestrømpe).
Etter å ha blitt avskjediget som utenriksminister, samlet han ivrig allierte for å hjelpe bourbonerne å gjenvinne makten i Frankrike. Etter Napoleons nederlag i 1814 ble han utnevnt til utenriksminister av kong Ludvig XVIII.
Under Wienerkongressen representerte han Frankrike og undertegnet Paris-freden 30. mai 1814 og sluttaktene fra 9. juni 1815. Mellom 1830 og 1834 var han ambassadør i London.
Talleyrands mål var alltid en europeisk likevekt mellom maktene, og en stormaktsstilling for Frankrike. Han er begravet ved sitt slott i Valençay.

Død forsonet med Kirken

På dødsleiet i 1838 undertegnet han et forsoningsdokument med kirken, forberedt av den senere biskop Félix Dupanloup. Dupanloup administrerte ham så den siste olje etter det rituale som gjaldt for biskoper.
King Moody

Robert «King» Moody (født 6. desember 1929, død 7. februar 2001) er en amerikansk stemmeskuespiller. Han er best kjent for å ha spilt Shtarker i fjernynsserien Get Smart. Han har også gitt stemme til Ronald McDonald i reklamefilmer fra McDonald's.
USAs krigsminister

USAs krigsminister (engelsk: Secretary of War) er en i dag avskaffet ministerpost. Embetet eksisterte mellom 1789 og frem  til ikrafttredelsen av National Security Act of 1947 da tre nye embeter overtok krigsministerens tidligere ansvarsområder: forsvarsministeren, arméministeren og flyvåpenministeren. Kirgsministeren var som sjef for krigsdepartementet (War Department) ansvarlig for både hæren og marinen mellom 1789 og frem til 1798. Marinedepartementet under ledelse av marineministeren ble dannet i 1789 og deretter frem til 1947 var krigsministeren bare sjef for hæren.